Diari Oficial de la Generalitat Valenciana


Sumari del DOGV 5271, del 01-06-2006 (2006/5659)

Resolució de 5 d'abril de 2006, del Servici Territorial d'Energia, relativa a la informació pública corresponent a la sol·licitud d'autorització administrativa i l'aprovació del projecte d'execució del projecte de modificació de la línia elèctrica a 132 kV entre la ST Xixona i la ST Benidorm, entre els suports núm. 84 i núm. 86 que discorre pel terme municipal de Finestrat, així com l'Estudi d'Impacte Ambiental, presentat per Iberdrola Distribución Eléctrica, SAU. ATLIRE/2006/26/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5271

Data del DOGV
:   01-06-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/5659


Organisme emissor
:   Conselleria d'Infraestructures i Transport

Tipus de document
:   Resolució

Resolució de 5 d'abril de 2006, del Servici Territorial d'Energia, relativa a la informació pública corresponent a la sol·licitud d'autorització administrativa i l'aprovació del projecte d'execució del projecte de modificació de la línia elèctrica a 132 kV entre la ST Xixona i la ST Benidorm, entre els suports núm. 84 i núm. 86 que discorre pel terme municipal de Finestrat, així com l'Estudi d'Impacte Ambiental, presentat per Iberdrola Distribución Eléctrica, SAU. ATLIRE/2006/26/03. [2006/5659]  
Als efectes previstos en l'article 125 i 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i en la Llei 54/1997, de 17 de novembre, del Sector Elèctric, i al que establix el Decret 162/1990, de 15 d'octubre, sobre Impacte Ambiental, se sotmet a informació pública el projecte d'autorització administrativa següent.  
Peticionari: Iberdrola Distribución SAU. CIF: A-95075578, amb seu social en el carrer Cardenal Gardoqui, núm. 8, 48320 Bilbao.  
Objecte de la petició: autorització administrativa i aprovació del projecte d'execució del projecte de modificació de la línia elèctrica a 132 kV entre la ST Xixona i la ST Benidorm, entre els suports núm. 84 i núm. 86, que discorre pel terme municipal de Finestrat, així com l'Estudi d'Impacte Ambiental.  
Característiques de la instal·lació:  
Antecedents: per part d'Iberdrola Distribución Eléctrica, SAU, es pretén la modificació de la línia elèctrica a 132 kV, entre la ST Xixona i la ST Benidorm amb motiu del desenvolupament urbanístic del Pla Parcial núm. 24 del terme municipal de Finestrat, en la província d'Alacant. Esta línia elèctrica va obtindre l'autorització administrativa el 17 de setembre de 2002 i el 20 de novembre de 2002 va ser estesa la corresponent autorització de funcionament i de posada en marxa.  
La línia objecte del present projecte és de les denominades de 1a categoria, segons el reglament de línies elèctriques d'alta tensió. Es projecta per a una tensió de 132 kV.  
La longitud de la línia elèctrica és de 816 metres, dels quals 651 metres comprenen el tram aeri i 165 metres el tram subterrani.  
Àrea d'autorització: l'autorització afecta el terme municipal de Finestrat, en la província d'Alacant.  
Pressupost: un milió vint-i-sis mil nou-cents seixanta-sis euros amb tretze cèntims d'euro.  
La qual cosa es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, Rambla Méndez Núñez, 41 d'Alacant (CP 03494), i presentar, en dos exemplars, en el centre les al·legacions que consideren oportunes en el termini de vint dies a partir de l'endemà de la inserció d'este anunci.  
Alacant, 5 d'abril de 2006.. El cap del Servici Territorial d'Energia: Miguel García Mengual.